**Rauni Magga Lukkari** (fødd 30. september 1943) er ein finsk-norsk samisk forfattar. 
Ho blir rekna som ein av dei mest kjente samiske lyrikarane utanom Nils-Aslak Valkeapää. 

Lukkari vart fødd i Utsjok i Finland og flytta til Tana i Finnmark, men er no busett i Tromsø der driv ho eit eige bokforlag – Gollegiella – som gjev ut lydbøker på samisk og ein del tospåklege bøker.

Debutboka hennar, *Jieŋat vulget (Isen går*), kom ut i 1980. Allereie frå denne boka er kvinneperspektivet i diktninga hennar tydeleg. Ein kan følge den svikta kvinna i *Báze dearvan, Biehtár* (1981) og i *Mu gonagasa gollebiktasat/Min konges gylne klær* (1991) treffer ein den stolte og frie kvinna. 1987 vart ho nominert som samisk kandidat til Nordisk råds litteraturpris for *Mørk dagbok* (1987). I 1995 kom boka *Čálbmemihttu* (Øyemål) ut. Klede er temaet i denne parallellutgåva på samisk og finsk. Den står som utstillingstekst til ei samisk kofteutstilling ved länsmuseet i Rovaniemi i Finland. 

I 1996 vann ho førsteprisen i det samiske forlaget Davvi Girjis litteraturkonkurranse for beste samiskspåklege originalmanus med diktsamlinga *Árbeeadni*. Ho er og kjent som prologforfattar med verka *Ávvudivttat* (2006), som også er gitt ut som lydbok med musikk av Niko Valkeapää og Georg Buljo, og monologen *En lykkens mann* (2007), der Rauni Magga Lukkari debuterer som teaterforfattar. Stykket vart plukka ut til Norsk dramatikkfestival 2007, og er dramatisert ved Nationalteatret med Nils Ole Oftebro i hovudrolla som den kua nordsamen hundsa av mor si. Stykket skildrar sorgmuntert ein barsk oppvekst i Tanadalen. I april 2008 lanserte Lukkari *Hilsen til,* som er diktsamlinga Ávvodivttat som samisk lydbok med norsk tekst. Dikta er gjendikta av Laila Stien og gjeve ut med støtte frå Leser søker bok.

Bibliografi
-----------

* 1980 – *Jieŋat vulget* – dikt

* 1981 – *Báze dearvan, Biehtár* – dikt

* 1986 – *Losses beaivegirji* – dikt

* 1987 – *Mørk dagbok* – dikt

* 1991 - *Mu gonagasa gollebiktasat = Min konges gyldne klær* - dikt

* 1995 – *Čalbmemihttu/Silmämitta* – dikt

* 1996 – *Árbeeadni* – dikt

* 1998 – *Morslodd* – dikt

* 1999 – *Dearvvuođat* – dikt

* 1999 – *Farvel* – dikt

* 1999 – *The time of the lustful mother* – dikt

* 2006 – *Ávvodivttat* – dikt (med lydbok)

* 2007 - *En lykkens mann = Lihkkošalmmái* - skodespel

* 2008 – *Hilsen til* – dikt (med lydbok)

* 2009 – *Lex Sápmi – ja eará joccit/og andre stubber* – kåserisamling
* 2014 – *Gonagasbárdni gii sihkui álddu gatnjaliid* – moderne eventyr for ungdom

Bidrag i antologiar
-------------------

* 1982 – *Ei heil vøa* (nordnorsk antologi)

* 1991 – *Å, eg veit meg eit land* (antologi)

* 1997 – *Circum polaris* (nordnorsk antologi)

* 1995 – *Der veiene tar til* (barents-antologi)

* 2004 – *Åvtese jåhta* (samisk antologi)

* 2008 – *Ivdnesuotna* (samisk antologi)

Prisar og utmerkingar
---------------------

* Beste skjønnlitterære originalmanus hos Dávvi Girji 1996 (*Árbeeadni*)

Kjelder
-------

* *Denne artikkelen bygger på «Rauni Magga Lukkari» frå Wikipedia på bokmål, den 17. desember 2012.*

Bakgrunnsstoff
--------------

* En lykkens mann – portrett av en sønn

* Herdet gjennom motgang - av John Gustavsen i Vinduet 1999 Arkivert 2007-02-10 ved Wayback Machine.

* Intervjuer og portretter registrert i Litteraturnett Nord-Norge om Rauni Magga Lukkari[*daud lenkje*]

|  |  |
| --- | --- |
| Autoritetsdata | 
* WorldCat
* BIBSYS
* Norsk biografisk leksikon
* Store norske leksikon
* VIAF
* GND
* LCCN
* ISNI
* BNF

 |